The Beatles
The Beatles (čyt. De Bityls) to bůu brytyjski zespůu muzyčny s Liverpoolu, podug wjynkšośće notůw nojzocńejšy a nojsrogšy we gyšichće, kery fůngowou uod 1960 (kej The Quarry Men uod 1957) do 1970.
[Sprowjej] Skuod
Zac zespůua w kjerym uodńůs uůn zukces:
- John Lennon – gitara, śpjyw
- Paul McCartney – gitara basowo, śpjyw
- George Harrison – gitara, śpjyw
- Ringo Starr – šlagcojg, śpjyw
Pjyrwyj we zespole:
- Stuart Sutcliffe – gitara basowo
- Pete Best – šlagcojg
[Sprowjej] Historyjo skupiny
Zespůu napočynou uod wystympůw we liverpoolskym ferajńe The Cavern. Autorstwo jejigo mjůna je připisowane Lennonowi a Sutcliffe'owi. Za namowům mynadžyra, Briana Epsteina zespůu smjyńůu swůj uobroz a lajermůny uoblykli śe we ancugi. W uůny čas podpisali kůntrakt s wytwůrńům EMI. Jejich pjyršy albům, Please Please Me, wypuščůny uostou 11 lutygo 1963. Na jejich kůncertach začyno douaźić do scynůw grupowyj histeryje, čymu dane uostauo mjano Beatlemańijo. Lajergyšeft USA grupa zrobjůua rok ńyskoři, pjeśńičkům I Want To Hold Your Hand. We aprilu 1964 pjyńć pjyršych placůw za rajům na liśće Billboardu zajyny šlagry The Beatles. Aže do dźiśo žodyn zespůu ńy powtůřůu tygo uośůngńyńćo.
We rokach 1965-1966 zespůu dozdřou lajerowo, a jygo teksta stauy śe uwožńiyjše. Skiž zapatřyno śe na Harrisonowo lajera indyjsko w nograńach pokozauy śe exotišinštrumynta. 6 śyrpńo 1965 uodbůua śe prymjera singla Yesterday, kero je jydnům s nojčyńśći puščanych we radijoku a nojčyńśći coverowanům pjeśńičkům we gyšichće. Ku gyšichće přeloz tyž kůncert 15 śyrpńo 1965 na stadijůńy She Stadium we Nowym Jorku, na kery přilazuo 55 600 jejich fanatikůw. 26 paźdźerńika 1965 čuůnki zespoua erbuy uod krůlowy Hažbjyty II Uorder Imperyjům Brytyjskigo. We roku 1966 John Lennon pedźou w jydnym s wywjadůw, co "Beatlesi sům baři popular kej Jyzus Krystus". Ta wyrwano s kůnteksta wypowjydź staua śe powodym polyńo ofyn jejich platůw, a sprawa staua śe fest uwožno, jak Ku-Klux-Klan zapedźou "zajůńć śe problyjmům". Uostatńi kůncert grupa daua 29 śyrpńo, a uodtůnd zajůna śe jyno študyjowům robotům. Plata Sgt. Pepper's Lonely Hearts Club Band, wydano 1 čyrwca 1967 je uznowano za prekursorsko lo zorty progresivrocka. Dolšy zdořyńy, to pjyršo satylityntransmisyjo aže na couki weld, we keryj wystůmpjůuy tes Bitlese. Pokozali wtyčos pjeśńička "All You Need Is Love", kero ńyskoři staua śe hymnym hippisowskigo gmyra. Anfangym rozlecyńo śe grupy bůua śmjerć jeji mynadžera, zespůu ńy umjou sům dać se rada we lajergyšefće. Lajermůny pohatruśůuy śe uo to, fto mo być nowym mynadžerym. Po prowdźe, kůńcym trwńo zespoua bůuo uodyńśće Johna Lennona na wřeśńa 1969, nale uoficjalńy podowo śe datům 10 aprila 1970, jak s grupy pošou Paul McCartney.
[Sprowjej] Dyskografijo (yno albůmy)
- Please Please Me - 1963
- With the Beatles - 1963
- A Hard Day's Night - 1964
- Beatles for Sale - 1964
- Help! - 1965
- Rubber Soul - 1965
- Revolver - 1966
- Sgt. Pepper's Lonely Hearts Club Band - 1967
- Magical Mystery Tour - 1967
- The Beatles (podwůjny LP) - 1968
- Yellow Submarine - 1969
- Abbey Road - 1969
- Let It Be - 1970
[Sprowjej] Linki zewnyntřne
eng_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eng_Latn szl_Latn szl_Latn szl_Latn szl_Latn eng_Latn eng_Latn eng_Latn eng_Latn afr_Latn eng_Latn glg_Latn eng_Latn eng_Latn srd_Latn eng_Latn eng_Latn eng_Latn szl_Latn